**Ministru kabineta noteikumu „Noteikumi par militārā lidlauka un militārā aviācijas poligonu darbības drošībai potenciāli bīstamo objektu marķēšanu un aprīkošanu ar aizsarggaismām” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aviācijas likuma 113.2 panta ceturtā daļa un 113.3 panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Analizējot pēdējos gados Latvijā notikušo militāro mācību secinājumus un ņemot vērā Nacionālo bruņoto spēku attīstības plānus, Aizsardzības ministrija ir konstatējusi nepieciešamību pilnveidot normatīvos aktus, kas noteiktu Nacionālo bruņoto spēku militāro lidlauku un militārās aviācijas poligonu drošu ekspluatāciju.Aizsardzības ministrijas valdījumā un turējumā šobrīd atrodas dažāda militāra rakstura infrastruktūra, kurā regulāri notiek militārās mācības, kas ir saistītas ar gaisa telpas izmantošanu, kura atrodas virs šīs infrastruktūras. Tā, piemēram, šobrīd Šķēdes militārās aviācijas poligons tiek izmantots pretgaisa aizsardzības mācībām, savukārt Ādažu militārās aviācijas poligons tiek izmantots tuvā gaisa atbalsta un artilērijas mācībām. Bez Nacionālajiem bruņotajiem spēkiem šos militāros poligonus kopēju militāro mācību laikā regulāri izmanto arī citu Ziemeļatlantijas līguma organizācijas (turpmāk – NATO) un Eiropas Savienības (turpmāk – ES) valstu bruņotie spēki, jo šie ir vienīgie militārie pretgaisa aizsardzības un tuvā gaisa atbalsta militārie poligoni Baltijas reģionā.Lai risinātu šo jautājumu tiek izstrādāti MK noteikumi par kārtību, kādā pieprasa un saņem Aizsardzības ministrijas atļauju būvēt, ierīkot, izvietot konkrētu militāro lidlauku darbības drošībai potenciāli bīstamus objektus. Šādi objekti (par kuriem tiks izdota Aizsardzības ministrijas atļauja) būs jāmarķē un jāaprīko ar aizsarggaismām atbilstoši militārā lidlauka un militārā aviācijas poligonu darbības drošības prasībām.Līdz ar to izdodamie Ministru kabineta noteikumi nodrošinās Lielvārdes militārā lidlauka un Ādažu un Šķēdes militāro aviācijas poligonu pilnvērtīgu un drošu izmantošanu un atbilstoši to militāri operacionālajiem uzdevumiem, tehniskajai uzbūvei un specifiskajai ģeogrāfiskajai (reljefa) atrašanās vietai – paredzot to darbības zonā plānoto potenciāli bīstamo marķēšanai paredzēto objektu marķēšanas un aprīkošanas ar aizsarggaismām kārtību.Šādi nepieciešamie pasākumi attiecībā uz Lielvārdes militāro lidlauku drošu darbību tiek noteikti saskaņā ar NATO militāro lidlauku standartizācijas līgumu (*Standartisation agreement - STANAG*) drošības prasībām, kā arī adoptējot Starptautiskās civilās aviācijas organizācijas (ICAO) izstrādātos standartus un rekomendācijas lidlauku drošībai (attiecībā uz civiliem lidlaukiem šādas prasības noteiktas Ministru kabineta 2008.gada 21.jūlija noteikumos Nr.570 „Noteikumi par objektu marķēšanu un aprīkošanu ar aizsarggaismām”). Savukārt attiecībā uz Militārās aviācijas poligoniem ir šādas darbības tiek noteiktas saskaņā ar NATO militāro aviācijas poligonu standartizācijas līgumu (*Standartisation agreement - STANAG*) drošības prasībām un pamatojoties uz Nacionālo bruņoto spēku militārās aviācijas poligonu drošas ekspluatācijas prasībām).  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs, valsts aģentūra „Civilās aviācijas aģentūra” un VAS „Latvijas gaisa satiksme” |
| 4. | Cita informācija | Militāro lidlauku un militāro aviācijas poligonu drošu izmatošanu (t.sk. to darbības drošībai potenciāli bīstamu marķēšanai paredzēto objektu būvniecības, ierīkošanas, izvietošanas un apzīmēšanas) saskaņā ar Likuma „Par aviāciju” 112.1 pantu uzrauga atbildīgās Aizsardzības ministrijas un Nacionālo bruņoto spēku struktūrvienības. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto zemes īpašnieku skaitu atsevišķi netiek apkopota un uzkrāta.Paredzētais normatīvais regulējums attieksies tikai uz nākotnes būvniecības projektiem un nav attiecināms uz esošajām būvēm vai apstiprinātajiem būvprojektiem.Indivīds, kura tiesības ir aizskartas ar aizsargjoslas un tās ierobežojumu noteikšanu, var sūdzēties tiesā.  |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms  |
| 3. | Administratīvo izmaksu monetārs novērtējums | Nav attiecināms  |
| 4. | Cita informācija | Nav attiecināms  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts spēkā stājas vienlaicīgi ar Ministru kabineta noteikumiem, kas nosaka:1. Kārtību, kādā tiek veikta militārā lidlauka darbības drošībai potenciāli bīstamu objektu uzskaite un kārtību, kādā tiek veikta militārās aviācijas poligonu darbības drošībai potenciāli bīstamu objektu uzskaite.2. Kārtību, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku darbības drošībai potenciāli bīstamus objektus. |
| 2. | Atbildīgā institūcija | Nav attiecināms  |
| 3. | Cita informācija | Nav |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | Nav attiecināms |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms (Projekts izstrādāts, ņemot vērā valsts aizsardzības operacionālās prasības un mērķus). |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz ar valsts militāro lidlauku un militārās aviācijas poligonu normatīvā regulējuma pilnveidošanu, tiks panākta NBS spēju efektivizēšana veikt tiem likumā notiektos uzdevumus un paaugstināta valsts un sabiedrības drošība. |
| 3. | Cita informācija | Nav |

Anotācijas III sadaļa – projekts šīs jomas neskar.

Aizsardzības ministrs R.Bergmanis

Vīza: valsts sekretāra p.i. J.Garisons

20.07.2015

809

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv